wannaphong/clean_thaiwikipedia huggingface dataset:
# อายุรเวท
อายุรเวท เป็นระบบการแพทย์ทางเลือกที่มีที่มาทางประวัติศาสตร์ในอนุทวีปอินเดีย ทฤษฎีและวิถีปฏิบัติของอายุรเวททางการแพทย์นั้นถือว่าเป็นวิทยาศาสตร์ปลอม  สมาคมแพทยศาสตร์อินเดีย (IMA) ได้กำหนดว่าการรักษาด้วยวิถีการแพทย์สมัยใหม่โดยผู้ปฏิบัติการทางการแพทย์แบบอายุรเวทถือเป็นลักษณะหมอเถื่อน

เอกสารและบันทึกเกี่ยวกับอายุรเวทจากยุคคลาสสิกที่สำคัญมักเริ่มต้นด้วยการบันทึกและการถ่ายทอดวิทยาการทางการแพทย์จากเทพเจ้า ไปยังฤษีหรือนักบวช และจากนั้นจึงมาถึงมนุษย์ที่เป็นแพทย์ ใน สุศรุตสังหีต นั้น สุศรุตะบันทึกว่าพระธันวันตริ เทพเจ้าแห่งอายุรเวทของศาสนาฮินดูได้อวตารลงมาเป็นกษัตริย์แห่งพาราณสีและได้ถ่ายทอดความรู้แพทยศาสตร์แก่กลุ่มแพทย์กลุ่มหนึ่ง ซึ่งหนึ่งในนั้นคือสุศรุตะDhanvantari. (2010). In Encyclopædia Britannica. Retrieved 4 August 2010, from Encyclopædia Britannica Online การรักษาแบบอายุรเวทมักมีพื้นฐานมาจากสารประกอบสมุนไพรที่ซับซ้อน, แร่ธาตุ และธาตุโลหะ (ซึ่งเป็นไปได้ว่าได้รับอิทธิพลมาจาก รสศาสตร์) ตำราอายุรเวทโบราณยังมีการสอนถึงวิธีปฏิบัติการศัลยกรรม เช่น การผ่าตัดเสริมจมูก, การกำจัดนิ่วในไต, การเย็บแผล และการกำจัดวัตถุแปลกปลอม อายุรเวทได้รับการพัฒนาและปรับให้เข้ากับความต้องการของตลาดตะวันตก โดยเฉพาะที่บาบาหริทาสได้ปรับอายุรเวทเข้ากับโลกตะวันตกในคริสต์ทศวรรษ 1970 และโดยกลุ่มมหาฤษีอายุรเวท ในคริสต์ทศวรรษ 1980

 แปดองค์ 
งานเขียนภาษาสันสกฤตบุคคบาสสิกที่เก่าแก่ที่สุดที่เกี่ยวกับอายุรเวทได้แบ่งการแพทย์ออกเป็นแปดองค์ประกอบ (องค์) (“อัษฏางค์”) การจัดรูปแบบให้วิชาแพทย์ประกอบด้วยแปดองค์ "การแพทย์ที่ซึ่งมีแปดองค์" (จิกิตสายาม อัษฏางคายาง चिकित्सायामष्टाङ्गायाम्) พบครั้งแรกในมหาภารตะ อัษฏางค์ (แปดองค์) นั้นประกอบด้วย:
 กายจิกิตสา (Kāyachikitsā): แพทยศาสตร์ทั่วไป
 กุมาร-ภฤตยะ (Kaumāra-bhṛtya): กุมารเวชศาสตร์
 ศัลยตันตระ (Śalyatantra): ศัลยศาสตร์ และการผ่าวัตถุแปลกปลอมออก
 ศาลากยตันตระ (Śhālākyatantra): เวชศาสตร์โสต สอ นาสิก และฟาริงซ์
 ภูตวิทยา (Bhūtavidyā): การกำจัดวิญญาณร้ายที่สิงสู่ในร่าง
 อคันทตันตระ หรือ วิษาคาร-ไวโรธตันตระ (พิษวิทยา): สารพิษและการระบาด
 รสายันตันตระ (Rasāyantantra): การยืดอายุขัย
 วาชีกรณตันตระ (Vājīkaraṇatantra): การศึกษาเกี่ยวกับการกระตุ้นทางเพศ
# ภาวะการเปียก
ภาวะการเปียก  คือความสามารถของของเหลวในการรักษาหน้าสัมผัสกับพื้นผิวของแข็ง ซึ่งเป็นผลจาก ปฏิสัมพันธ์ระหว่างโมเลกุล โดยระดับขั้นของภาวะการเปียกขึ้นกับความสมดุลระหว่าง แอดฮีชั่น และ โคฮีชั่น

ภาวะการเปียกมีความสำคัญในการยึดติดกันของวัสดุสองชิ้น
แรงยกตัว (หรือ capillary effect) ก็เป็นผลมาจากภาวะการเปียก และแรงพื้นผิวที่กำหนดภาวะการเปียก
รูปร่างของหยดของเหลวบนพื้นผิวของแข็ง จะมีรูปร่างเป็นรูปทรงหยดน้ำค้าง

 คำอธิบาย 
แรงแอดฮีชั่น ระหว่างของเหลวและของแข็ง จะทำให้ของเหลวกระจายตัวไปทั่วพื้นผิว ส่วนแรงโคฮีชั่นภายในของเหลวเองจะทำให้ของเหลวเกาะกันเป็นทรงกลมและไม่สัมผัสกับพื้นผิวของของแข็ง

 Table 1: Varying contact angles and their corresponding solid/liquid and liquid/liquid interactions.Contact angleDegree of wettingStrength of: Sol./Liq. interactions Liq./Liq. interactions θ = 0 Perfect wetting strongweak0 < θ < 90°high wettability strong strong weak  weak 90° ≤ θ < 180°low wettability weakstrong θ = 180°perfectly  non-wetting weakstrong

thumb|350px|Figure 2: Wetting of different fluids. A shows a fluid with very little wetting, while C shows a fluid with more wetting. A has a large contact angle, and C has a small contact angle.

รูปที่ 1 แสดงมุมสัมผัส (contact angle, θ) มุมสัมผัสเป็นมุมระหว่างระนาบของปฏิสัมพันธ์ของของเหลว-ก๊าซกับระนาบของปฏิสัมพันธ์ของเหลว-ของแข็ง มุมสัมผัสนี้เป็นผลมาจากสมดุลระหว่างแรงแอดฮีชั่นกับแรงโคฮีชั่น

มุมสัมผัสนี้ก็จะบอกแนวโน้มที่หยดของเหลวจะกระจายตัวในพื้นผิวเรียบของของแข็ง โดยมุมสัมผัสจะแปรผกผันกับความสามารถในการกระจายตัวของของเหลว

มุมสัมผัสที่น้อยกว่า 90° โดยทั่วไปจะหมายถึง ภาวะการเปียกของพื้นผิวอยู่ในระดับดีมาก และ ของเหลวจะกระจายออกไปเป็นบริเวณกว้าง
มุมสัมผัสที่มากกว่า 90° โดยทั่วไปจะหมายถึง ภาวะการเปียกของพื้นผิวอยู่ในระดับไม่ดี และ ของเหลวจะสัมผัสกับพื้นผิวของเหลวเพียงเล็กน้อยและจะก่อตัวเป็นทรงหยดน้ำค้าง

สำหรับกรณีถ้าของเหลวนั้นเป็นน้ำ พื้นผิวที่มีการกระจายตัวได้ดีจะถูกเรียกว่า hydrophilic
และพื้นผิวที่มีการกระจายตัวไม่ดีจะถูกเรียกว่า hydrophobic
พื้นผิวที่มีการกระจายตัวไม่ดีอย่างยิ่งยวด (Superhydrophobic) จะให้มุมสัมผัสที่มากกว่า 150° ทำให้มีหน้าสัมผัสระหว่างของเหลวและของแข็งน้อยมาก ๆ ซึ่งกรณีนี้บางครั้งถูกเรียกว่า "Lotus effect" หรือ "ปรากฏการณ์ใบบัว"

ตารางที่ 1 แสดงมุมสัมผัสค่าต่าง ๆ และปฏิสัมพันธ์ที่เกี่ยวข้อง

 บทความที่เกี่ยวข้อง 
 แรงยกตัว
 สารลดแรงตึงผิว
 แรงตึงผิว
# หน่วยเก็บข้อมูลบนเครือข่าย
หน่วยเก็บข้อมูลบนเครือข่าย  คือหน่วยเก็บข้อมูลคอมพิวเตอร์ระดับไฟล์ที่เชื่อมต่ออยู่กับระบบเครือข่ายคอมพิวเตอร์ซึ่งจัดบริการไว้สำหรับเครื่องลูกข่ายที่ต่างแบบกัน อุปกรณ์เก็บข้อมูลบนเครือข่ายกำลังได้รับความนิยมตั้งแต่ พ.ศ. 2553 เนื่องจากเป็นวิธีการที่สะดวกสำหรับการใช้ไฟล์ร่วมกันระหว่างคอมพิวเตอร์หลายเครื่อง CDRLab Test   ประโยชน์ที่มีศักยภาพของหน่วยเก็บข้อมูลบนเครือข่ายเมื่อเทียบกับไฟล์เซิร์ฟเวอร์คือ การเข้าถึงข้อมูลที่รวดเร็วกว่า การดูแลจัดการที่ง่ายกว่า และการตั้งค่าระบบที่ไม่ยากจนเกินไป InfoStor. NAS Advantages: A VARs View, April 01, 1998. By Ron Levine. 

ระบบของหน่วยเก็บข้อมูลบนเครือข่าย คืออุปกรณ์คอมพิวเตอร์บนเครือข่ายที่มีฮาร์ดไดรฟ์หนึ่งตัวขึ้นไป ซึ่งมักจะถูกจัดเตรียมแบบหน่วยเก็บเชิงตรรกะและส่วนซ้ำซ้อนบรรจุอยู่ในตู้หรือแถวลำดับ RAID หน่วยเก็บข้อมูลบนเครือข่ายไม่มีหน้าที่ให้บริการไฟล์จากเซิร์ฟเวอร์เครื่องอื่นบนเครือข่ายนั้น แต่จะให้เข้าถึงไฟล์โดยใช้โพรโทคอลของการร่วมใช้ไฟล์อาทิ NFS, SMB/CIFS, หรือ AFP
# ทากูมิคุง
ทากูมิคุง ซีรีส์  เป็นนวนิยาย  โดยชิโนบุ โกโต ที่เผยแพร่ครั้งแรกใน ค.ศ. 1992

สื่อ
นวนิยาย
ฉบับ

รวมเรื่อง
ใน ค.ศ. 2016 คาโดกาวะได้เผยแพร่รุ่นรวมเรื่องของนวนิยายทั้งหมดใน 

มังงะ

ภาพยนตร์
 Takumi-kun Series: Soshite Harukaze ni Sasayaite (2007)
 Takumi-kun Series: Niji-iro no Glass (2009)
 Takumi-kun Series: Bibō no Detail (2010)
 Takumi-kun Series: Pure (2010)
 Takumi-kun Series: Ano, Hareta Aozora (2011)

ละครเวที
มีการเล่นละครเวทีเรื่อง Soshite Harukaze ni Sasayaite ที่เริ่มในเดือนธันวาคม ค.ศ. 2009 แล้วเผยแพร่ในดีวีดีในวันที่ 16 เมษายน ค.ศ. 2010

การตอบรับ
ตัวนวนิยายประสบความสำเร็จ แล้วกลาสยเป็นหนึ่งในนวนิยาย  ที่โด่งดังที่สุด โดยในปี 2007 มีการขายนวนิยายถึง 4 ล้านฉบับ .ในปี 2016 นวนิยายนี้ถูกขายไป 5 ล้านฉบับ
# ฟองลูป I
ฟองลูป I  เป็นโพรงในสสารระหว่างดาว จากมุมมองของดวงอาทิตย์ ฟองนี้มีตำแหน่งอยู่ในระหว่างใจกลางทางช้างเผือก มีหลุมที่เห็นได้ชัดเจนอยู่สองโพรงที่เชื่อมต่อกับฟองท้องถิ่นและฟองลูป I อยู่ ฟองลูป I เกิดขึ้นจากลมดาวฤกษ์และซุเปอร์โนวาในกลุ่มเคลื่อนที่แมงป่อง-คนครึ่งม้า ซึ่งอยู่ห่างจากดวงอาทิตย์ 500 ปีแสง ข้างในฟองลูป I มีดาวแอนทาเรส (แอลฟาแมงป่อง)

ฟองลูป I อยู่ห่างจากดวงอาทิตย์ 100 พาร์เซ็กหรือประมาณ 330 ปีแสง
# ซอฟต์แวร์ตะกร้าสินค้า
ซอฟต์แวร์ตะกร้าสินค้า คือระบบพาณิชย์อิเล็กทรอนิกส์ชนิดหนึ่ง ทำหน้าที่เก็บข้อมูลของสินค้า ราคา จำนวนและคำนวณราคาสินค้าทั้งหมด ลูกค้าสามารถเลือกสินค้าเข้าไปไว้ในตะกร้า หยิบออกหรือเปลี่ยนแปลงได้ตามต้องการจนกว่าจะยืนยันการสั่งซื้อหรือชำระเงิน โดยทั่วไปมีความนิยมในการใช้ระบบชำระเงินของตะกร้าสินค้าออนไลน์ 2 รูปแบบ คือ
1. ชำระเงินโดยตรงเข้าบัญชีเจ้าของเว็บไซต์อีคอมเมิร์ซนั้นๆ
2. ชำระเงินผ่านระบบตัดบัตรเครดิต หรืออาจใช้ระบบของ Paypal, Paysbuy เป็นต้น เข้ามาช่วยในการรับชำระเงิน

 เว็บไซต์ทีเกี่ยวข้อง
# บุญสนอง บุณโยทยาน
ผู้ช่วยศาสตราจารย์ประวัติ ดร.บุญสนอง บุณโยทยาน
บุญสนอง บุณโยทยาน อดีตหัวหน้าแผนกวิชาสังคมวิทยาและมานุษยวิทยา มหาวิทยาลัยธรรมศาสตร์ ผู้ร่วมก่อตั้งและเลขาธิการพรรคสังคมนิยมแห่งประเทศไทย

ประวัติ
บุญสนองเกิดและโตที่จังหวัดเชียงราย โดยจบการศึกษาระดับมัธยมศึกษาที่โรงเรียนสามัคคีวิทยาคม หลังจากนั้นได้ย้ายไปศึกษาที่โรงเรียนปรินส์รอแยล ก่อนจะได้ศึกษาต่อในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย 

จากนั้น เขาสำเร็จการศึกษาในระดับปริญญาโทด้านสังคมวิทยา ที่มหาวิทยาลัยแคนซัส สหรัฐอเมริกา ในหัวข้อวิทยานิพนธ์ "คำอธิบายทางสังคมวิทยาของต้นกำเนิดการพัฒนาที่แตกต่างกันในญี่ปุ่นและประเทศไทย" (A Sociological Explanation of the Origins of Differential Development in Japan and Thailand) และระดับปริญญาเอกที่มหาวิทยาลัยคอร์แนล ในหัวข้อวิทยานิพนธ์ "การเปลี่ยนแปลงทางสังคมแบบเลือกปฏิบัติของไทย: การศึกษาด้วยการอ้างอิงเปรียบเทียบกับญี่ปุ่น" (Thai Selective Social Change: A Study with Comparative Reference to Japan)

ช่วงเวลาที่ บุญสนองศึกษาอยู่ที่คอร์แนล เป็นช่วงเดียวกับที่ฉลาดชาย รมิตานนท์, ยุพา คลังสุวรรณ, บัณฑร อ่อนดำ, ชาญวิทย์ เกษตรศิริ, ปรานี วงษ์เทศ, ม.ร.ว.อคิน รพีพัฒน์, วารินทร์ วงศ์หาญเชาวน์, ปราโมทย์ นาครทรรพ และอานันท์ กาญจนพันธ์ ซึ่งต่อมาจะเป็นนักวิชาการสำคัญในประเทศไทย ก็ศึกษาอยู่ที่คอร์แนลเช่นกันบทความร่วมรำลึกดร.บุญสนอง บุณโยทยาน‏ , ทักษ์ เฉลิมเตียรณ, 27 กุมภาพันธ์ 2553

ทั้งนี้ บุญสนอง เป็นหลานน้าของ ร้อยโทสมศาสตร์ รัตนสัค อดีตสมาชิกสภาผู้แทนราษฎรจังหวัดเชียงราย ซึ่งเป็นน้องชายของนางบัวคลี่ ผู้เป็นมารดา

การเสียชีวิต
บุญสนอง บุณโยทยาน ถูกลอบสังหารเสียชีวิตเมื่อเวลาประมาณ 01.30 น. ของวันที่ 28 กุมภาพันธ์ พ.ศ. 2519 ขณะดำรงตำแหน่งเป็นเลขาธิการพรรคสังคมนิยมแห่งประเทศไทยบุญสนอง บุณโยทยาน: นักสังคมนิยมและนักวิชาการชาวไทย (1936-1976) โดย คาร์ล เอ. ทร็อกกี้ (Carl A. Trocki) แปลจาก Carl A. Trocki, "Boonsanong Punyodyana: Thai Socialist and Scholar, 1936-1976," Bulletin of Concerned Asian Scholars. 9: 3 (July-September 1977), pp.52-54. การลอบสังหารดังกล่าว เกิดขึ้นในบรรยากาศทางการเมืองที่มีความตึงเครียดอย่างมาก มีการลอบสังหารผู้นำชาวนา กรรมกร นิสิตนักศึกษา และนักการเมืองหัวก้าวหน้าถูกสังหารไปแล้วหลายราย และหลังจากนั้นก็เกิดเหตุการณ์สังหารหมู่นักศึกษาผู้ชุมนุมในมหาวิทยาลัยธรรมศาสตร์เมื่อวันที่ 6 ตุลาคม 2519ดร.บุญสนอง บุณโยทยาน : นักวิชาการประชาธิปไตยและสังคมนิยม, หนังสือพิมพ์ความจริงวันนี้, 28 กุมภาพันธ์ 2553
# เจมส์ มักคาร์ที
เจมส์ แพทริก มักคาร์ที (เกิด 12 พฤศจิกายน ค.ศ. 1990) เป็นนักฟุตบอลชาวสกอตแลนด์ ปัจจุบันลงเล่นในตำแหน่งกองกลาง ให้กับเซลติก สโมสรในสกอตติชพรีเมียร์ชิป  และทีมชาติสาธารณรัฐไอร์แลนด์

เขาลงเล่นมากกว่า 100 นัดให้กับ แฮมิลตันแอคาเดมิคัล ก่อนย้ายไป วีแกนแอทเลติก ในปี ค.ศ. 2009 ด้วยค่าตัว 1.2 ล้านยูโร ซึ่งเป็นสถิติการขายนักเตะที่แพงที่สุดของสโมสร เขาพาวีแกนชนะเลิศเอฟเอคัพ 2013 และย้ายไปเอฟเวอร์ตันในสองเดือนถัดมา
# นวดารา
นวดารา หรือเรียกทับศัพท์ว่า โนวา  คือการระเบิดของนิวเคลียร์อย่างรุนแรงที่เกิดจากการสะสมมวลของไฮโดรเจนสู่พื้นผิวของดาวแคระขาว ซึ่งทำให้เกิดการจุดระเบิดและเกิดนิวเคลียร์ฟิวชันในภาวะความร้อนเฉียบพลัน โปรดอย่าสับสนกับมหานวดารา (ซูเปอร์โนวา) หรือโนวาเปล่งแสงแดง

 การเจริญเติบโต 

ถ้าดาวแคระขาวมีคู่ที่อยู่ใกล้มันมากเกินไปหรือเกยเข้ามาในขอบเขตรอชของมัน ดาวแคระขาวก็จะเริ่มดึงมวลจากคู่ของมันแล้ว คู่ของมันอาจเป็นดาวในแถบลำดับหลักหรือเป็นดาวอายุมากที่ใกล้สิ้นสุดอายุขัยและกำลังกลายเป็นดาวยักษ์แดงก็ได้ ก๊าซที่ถูกดึงมาส่วนใหญ่ประกอบไบด้วยไฮโดรเจนและฮีเลียมซึ่งเป็น 2 ธาตุหลักในส่วนประกอบสสารธรรมดาในจักรวาล ก๊าซที่ถูกดูดมาถูกอัดแน่นบนพื้นผิวของดาวแคระขาวโดยแรงโน้มถ่วงที่รุนแรงของมัน สสารที่ดาวแคระขาวดูดมาถูกบีบอัดและเพิ่มความร้อนจนอุณหภูมิสูงมากในขณะที่สสารกำลังถูกดูดออกมาจากดาวอย่างต่อเนื่อง ดาวแคระขาวประกอบไปด้วยสสารสถานะเสื่อม และจึงไม่พองตัวเมื่อความร้อนเพิ่มในขณะที่ไฮโดรเจนที่ถูกดูดมาถูกบีบอัดบนพื้นผิวของดาว การที่ต้องพึ่งแรงอัดและอุณหภุมิในอัตราความเร็วไฮโดรเจนฟิวชันหมายความว่าเมื่อมีการบีบอัดและความร้อนที่พื้นผิวดาวแคระขาวกับอุณหภูมิประมาณ 20 ล้านเคลวินว่าปฏิกิริยานิวเคลียร์ฟิวชันเกิดขึ้น และอุณหภูมินี้สามารถถูกเผาไหม้ผ่านวงจรซีเอ็นโอ

 การใช้วัดระยะห่าง 
thumb|250px|นวดาราแม่น้ำ 2009 (ความส่องสว่างปรากฏประมาณ +8.4) ในคืนเดือนเพ็ญ
นวดาราสามารถใช้เป็นเครื่องวัดเทียนมาตรฐานได้ ตัวอย่างเช่นการแจกจ่ายของความส่องสว่างสัมบูรณ์เป็นแบบทวิฐานนิยม กับความส่องสว่างสูงสุดโดยปกติอยู่ระหว่าง −7.5 ถึง −8.8 โดยปกติแล้ว นวดาราจะมีความส่องสว่างสัมบูรณ์คงเดิมอยู่ประมาณ 15 วันหลังจากความส่องสว่างสูงสุด (−5.5) 

 นวดาราซ้ำ 
มีการค้นพบ นวดาราซ้ำ  ที่อยู่ในดาราจักร อยู่ประมาณ 10 แห่งนวดาราซ้ำปกติจะมีความส่องสว่างปรากฏ +8.6 ในขณะที่นวดาราปกติจะมีความส่องสว่างปรากฏประมาณ +12 มีนวดาราซ้ำอยู่บางแห่งมีชื่อเสียงและสามารถสังเกตได้ง่ายกว่า ดังนี้
 ชื่อ ความส่องสว่างปรากฏ จำนวนวันที่ความส่องสว่างปรากฏตก 3 หลักจากจุดสว่างสุด ปีที่เปล่งแสง อาร์เอส คนแบกงู +4.8 – +11  14 วัน พ.ศ. 2501, พ.ศ. 2510, พ.ศ. 2528, พ.ศ. 2549 ที มงกุฎเหนือ +2.5 – +10.8 6 วัน พ.ศ. 2409, พ.ศ. 2489 ที เข็มทิศ +6.4 – +15.5 62 วัน พ.ศ. 2445, พ.ศ. 2463, พ.ศ. 2487, พ.ศ. 2510, พ.ศ. 2554 ยู แมงป่อง +7.5 – +17.6 2.6 วัน พ.ศ. 2522, พ.ศ. 2530, พ.ศ. 2542, พ.ศ. 2553

 นวดารานอกดาราจักรทางช้างเผือก 
นวดาราในดาราจักรแอนดรอเมดาเกิดขึ้นค่อนข้างบ่อยมาก (ประมาณ 24 ครั้งต่อปี) นวดาราเหล่านี้มีความส่องสว่างสว่างกว่า +20 เล็กน้อย นอกจากนี้ ยังมีการค้นพบนวดาราในดาราจักรอื่น ๆ เช่นในดาราจักรสามเหลี่ยมและดาราจักรเมซีเย 83 อีกด้วย
# ผลรวมเชิงเส้น
สำหรับคณิตศาสตร์ ผลรวมเชิงเส้น  เป็นนิพจน์ที่สร้างจากการคูณพจน์แต่ละพจน์ในเซตด้วยค่าคงที่แล้วบวกผลคูณเข้าด้วยกัน เช่น ผลรวมเชิงเส้นของ x กับ y อาจเขียนเป็นนิพจน์ในรูป ax + by โดย a และ b เป็นค่าคงที่
# ความแปรปรวนร่วมเกี่ยว
สำหรับสถิติศาสตร์แล้ว ความแปรปรวนร่วมเกี่ยว  เป็นการวัดปริมาณการเปลี่ยนแปลงของสองตัวแปรว่าจะมีการเปลี่ยนแปลงตามกันมาน้อยเท่าใด
ความแปรปรวน (variance) เป็นกรณีพิเศษของความแปรปรวนร่วมเกี่ยวโดยที่สองตัวแปรที่พิจารณาคือตัวแปรตัวแปรเดียวกัน

 นิยาม 
 ความแปรปรวนร่วมเกี่ยวตัวแปรเดี่ยว 
นิยามความแปรปรวนร่วมเกี่ยวระหว่างสองตัวแปรสุ่มที่มีการแจกแจงความน่าจะเป็นร่วมกัน  และ  ที่สามารถนิยามโมเมนต์ที่ 2 ได้ (second moment) คือ
 

โดย  คือ ค่าคาดหมาย (expected value) ของ  ทั้งนี้ความแปรปรวนร่วมเกี่ยวสามารถเขียนแทนด้วย  หรือ  ได้เช่นกัน

จากนิยามข้างต้นของความแปรปรวนร่วมเกี่ยว สามารถเขียนในรูปใหม่ได้โดยใช้คุณสมบัติของค่าคาดหมายและคุณสมบัติการคูณ ดังนี้

 ความแปรปรวนร่วมเกี่ยวหลายตัวแปร 
สำหรับเวกเตอร์สุ่ม  และ  ที่มีขนาดไม่เท่ากัน โดย  มีขนาด  และ  มีขนาด  แล้ว เมตริกซ์ความแปรปรวนร่วมเกี่ยวของ  และ  จะเป็นเมตริกซ์ขนาด  ที่เท่ากับ

โดยสัญลักษณ์  บน Matrix เช่น  หมายถึง เมทริกซ์สลับเปลี่ยนของ 

สมาชิกแถว  หลัก  ของ  จะเท่ากับค่าความแปรปรวนร่วมเกี่ยว  ระหว่างสมาชิกที่  ของ  และสมาชิกที่  ของ 

 จะเท่ากับเมทริกซ์สลับเปลี่ยน ของ 

ตัวแปรสุ่มสองตัวที่มีค่าความแปรปรวนร่วมเกี่ยวระหว่างกันเป็น 0 จะเรียกว่า ตัวแปรทั้งสองไม่มีสหสัมพันธ์กัน (uncorrelated)

หน่วยของความแปรปรวนร่วมเกี่ยว  คือ หน่วยของ  คูณหน่วยของ 
แต่สำหรับสหสัมพันธ์ (correlation) ไม่มีหน่วย
# ฮิว ลอรี
เจมส์ ฮิว แคลัม ลอรี, โอบีอี (เกิด 11 มิถุนายน ค.ศ. 1959) เป็นนักเขียน นักพากย์ นักแสดงตลก นักแสดง และนักดนตรีชาวอังกฤษ มีชื่อเสียงจากแสดงบทตลกคู่หูกับสตีเฟน ฟราย ในคริสต์ทศวรรษ 1980 ถึง 1990 ในชื่อการแสดงว่า "ฟรายกับลอรี" จากนั้นได้แสดงและพากย์เสียงในภาพยนตร์ครอบครัวหลายเรื่อง เช่น บทตัวประกอบใน 101 ดัลเมเชียน (1996) ของดิสนีย์ และรับบทพ่อใน สจวต ลิตเติล ของโคลัมเบียพิกเจอส์ทั้งสามภาค ในปี 1999, 2002 และ 2006

ลอรีเป็นชาวอังกฤษเชื้อสายสกอต บิดาเป็นนายแพทย์ และนักกีฬาพายเรือโอลิมปิก ส่วนตัวเขาจบจากโรงเรียนอีตัน และปริญญาด้านโบราณคดีและมานุษยวิทยาสังคมจากมหาวิทยาลัยแคมบริดจ์

หลังจากเริ่มต้นชีวิตการแสดงจากบทบาทนักแสดงตลก ฮิว ลอรี เริ่มมีชื่อเสียงในสหรัฐอเมริกา จากบทนำในซีรีส์ของฟ็อกซ์บรอดแคสติง เรื่อง เฮาส์ เอ็ม.ดี. ตั้งแต่ ค.ศ. 2004 จนถึง ค.ศ. 2012 โดยรับบทเป็นนายแพทย์เกรกอรี เฮาส์  อาจารย์แพทย์ปากร้ายหัวหน้าแผนกเวชศาสตร์วินิจฉัย บทบาทนี้ทำให้เขาได้รับรางวัลลูกโลกทองคำ ประจำ ค.ศ. 2006 และ ค.ศ. 2007 , รางวัลสมาคมนักแสดงภาพยนตร์และโทรทัศน์ประจำปี 2007 และ 2009 และได้รับการเสนอชื่อเข้าชิงรางวัลเอมมีใน ค.ศ. 2005 และยังทำให้เขากลายเป็นนักแสดงยอดนิยมที่ได้รับค่าจ้างสูงที่สุดในกลุ่มนักแสดงซีรีส์อเมริกัน ระหว่างตอนละ 350,000  ถึง 400,000 ดอลลาร์สหรัฐ
# การแจกแจงปรกติหลายตัวแปร
การแจกแจงแบบปรกติหลายตัวแปร  เป็นการขยายวางนัยทั่วไปจากการแจกแจงแบบปรกติ (ตัวแปรเดียว) ไปเป็นหลายมิติ (หลายตัวแปร)
เวกเตอร์สุ่มที่มีการแจกแจงแบบปรกติหลายตัวแปร คือ ทุก ๆ ผลรวมเชิงเส้น (linear combination) ของส่วนประกอบของเวกเตอร์มีการแจกแจงเป็นการแจกแจงแบบปรกติ

การแจกแจงแบบปรกติหลายตัวแปร มักใช้อธิบาย เซตของตัวแปรสุ่มหลาย ๆ ตัวที่มีความสัมพันธ์กัน โดยที่แต่ค่าของตัวแปรจะมีค่าเกาะกลุ่มอยู่ใกล้ ๆ กับค่ามัชฌิม

 สัญลักษณ์เครื่องหมายและการใช้พารามิเตอร์ 
การแจกแจงแบบปรกติหลายตัวแปร ของเวกเตอร์สุ่ม k มิติ (k-dimensional random vector)  สามารถเขียนได้ดังนี้:
 

หรือสามารถระบุจำนวนมิติของตัวแปรได้ดังนี้
 

โดยเวกเตอร์ค่ามัชฌิมที่มี k มิติ คือ
 
และ เมตริกซ์ของความแปรปรวนร่วมเกี่ยว (covariance matrix) ขนาด k x k คือ
 

 คำนิยาม 
เวกเตอร์สุ่ม  จะมีการแจกแจงแบบปรกติหลายตัวแปรได้ก็ต่อเมื่อเงื่อนไข ดังนี้Gut, Allan: An Intermediate Course in Probability, 2009, chapter 5:

<li> ทุก ๆ ผลรวมเชิงเส้น Y = a1X1 + … + akXk มีการแจกแจงเป็นการแจกแจงแบบปรกติ
นั่นคือ สำหรับเวกเตอร์ค่าคงที่ใด ๆ , ตัวแปรสุ่ม  จะมีการแจกแจงเป็นการแจกแจงแบบปรกติ

<li> เวกเตอร์สุ่ม Z (ขนาด ℓ มิติ) ที่สมาชิกของ Z เป็นตัวแปรสุ่มที่มีการแจกแจงแบบปรกติ, เวกเตอร์ μ (ขนาด k มิติ), และ เมทริกซ์ A (ขนาด k×ℓ) มีอยู่จริง โดยที่ 

<li> เวกเตอร์ μ (ขนาด k มิติ) และ เมทริกซ์ Σ (ขนาด k×k) ที่สมมาตรและเป็น nonnegative-definite มีอยู่จริง โดยที่ characteristic function ของ X คือ
 

<li> ในกรณีที่ เมตริกซ์ของความแปรปรวนร่วมเกี่ยว Σ ไม่อยู่ในภาวะเอกฐาน (nonsigular) จะมีเวกเตอร์ μ (ขนาด k) และ เมตริกซ์ Σ (ขนาด k×k) ที่สมมาตรและเป็น positive-definite อยู่จริง โดยที่ ฟังก์ชันความหนาแน่นของความน่าจะเป็น (probability density function) ของ X จะเขียนได้ ดังนี้: 
โดย |Σ| เป็น ดีเทอร์มิแนนต์ ของ Σ

 บทความที่เกี่ยวข้อง 
 การแจกแจงแบบปรกติ
# ประเทศปากีสถานในเอเชียนเกมส์ 1954
ประเทศปากีสถาน ได้เข้าร่วมการแข่งขันกีฬ่าเอเชียนเกมส์ 1954 ซึ่งจัดขึ้นเป็นครั้งที่ 2 ณ กรุงมะนิลา สาธารณรัฐฟิลิปปินส์ ในระหว่างวันที่ 1-9 พฤษภาคม ค.ศ. 1954 (พ.ศ. 2497) โดยหลังจากจบการแข่งขันทีมชาติปากีสถานคว้าเหรียญรางวัลมาได้จำนวน 5 เหรียญทอง 6 เหรียญเงิน และ 2 เหรียญทองแดง รวม 13 เหรียญ โดยอยู่ในอันดับที่ 4 ในตารางสรุปเหรียญรางวัล
# ประเทศฟิลิปปินส์ในเอเชียนเกมส์ 1951
ประเทศฟิลิปปินส์ เข้าร่วมการแข่งขันกีฬาเอเชียนเกมส์ 1951 ซึ่งได้จัดขึ้นเป็นครั้งแรก ณ กรุงนิวเดลี ประเทศอินเดีย ในระหว่างวันที่ 4 - 11 มีนาคม ค.ศ. 1951  (พ.ศ. 2494) โดยหลังจากจบการแข่งขัน ทีมชาติฟิลิปปินส์สามารถคว้าเหรียญรางวัลมาได้ 5 เหรียญทอง 6 เหรียญเงิน และ 8 เหรียญทองแดง รวม 19 เหรียญ โดยอยู่ในอันดับที่ 5 ในตารางสรุปเหรียญรางวัล 

สรุปเหรียญรางวัล
ตารางสรุปเหรียญ
 กรีฑา  1  0  3  4 บาสเก็ตบอล  1  n/a  n/a  1 ว่ายน้ำ  3  5  4  12 ยกน้ำหนัก  0  1  1  2
# ประเทศกัมพูชาในเอเชียนเกมส์ 1954
ประเทศกัมพูชา ได้เข้าร่วมการแข่งขันกีฬาเอเชียนเกมส์ 1954 ณ กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติกัมพูชา ไม่สามารถคว้าเหรียญรางวัลได้เลย
# ประเทศอัฟกานิสถานในเอเชียนเกมส์ 1954
ประเทศอัฟกานิสถาน ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติอัฟกานิสถาน สามารถคว้าเหรียญมาได้มากเป็นอันดับที่ 11 คือ 1 เหรียญเงิน โดยไม่สามารถคว้าเหรียญทองและเหรียญทองแดงได้เลย
# ฮ่องกงในเอเชียนเกมส์ 1954
เขตบริหารพิเศษฮ่องกง ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ณ กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน สามารถคว้าเหรียญมาได้เพียง  1 เหรียญทองแดงเท่านั้น และอยู่ในอันดับที่ 12 ในตารางสรุปเหรียญรางวัลของการแข่งขันในครั้งนี้
# ประเทศพม่าในเอเชียนเกมส์ 1954
ประเทศพม่า ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติพม่า สามารถคว้าเหรียญมาได้ 2 เหรียญทอง และ 2 เหรียญทองแดง รวมทั้งหมด 4 เหรียญ และอยู่ในอันดับที่ 8 ในตารางสรุปเหรียญรางวัลของการแข่งขันในครั้งนี้

 สรุปเหรียญรางวัล 

 ตารางสรุปเหรียญ
# ประเทศสิงคโปร์ในเอเชียนเกมส์ 1954
Worawut butda ประเทศสิงคโปร์ ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ณ กรุงมะนิลา ประเทศฟิลิปปินส์ ระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ประเทศสิงคโปร์สามารถคว้าเหรียญมาได้ 1 เหรียญทอง และ 4 เหรียญเงิน และ 4 เหรียญทองแดง และอยู่ในอันดับที่ 9 ของการแข่งขันในครั้งนี้
# บอร์เนียวเหนือในเอเชียนเกมส์ 1954
บอร์เนียวเหนือ (ปัจจุบันคือ รัฐซาบะฮ์ ประเทศมาเลเซีย) ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน บอร์เนียวเหนือ ไม่สามารถคว้าเหรียญรางวัลในการแข่งขันในครั้งนี้ได้เลย
# ประเทศเวียดนามในเอเชียนเกมส์ 1954
ประเทศเวียดนาม ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติเวียดนาม ไม่สามารถคว้าเหรียญได้เลย และอยู่ในอันดับที่ 13 ของการแข่งขันในครั้งนี้ ร่วมกับอีก 5 ประเทศ คือ ประเทศไทย ประเทศกัมพูชา ประเทศเนปาล ประเทศมาเลเซีย และ ประเทศอัฟกานิสถาน
# ชเว ช็อล-ฮัน
ชเว ช็อล-ฮัน (; 12 มีนาคม ค.ศ. 1985 —) เป็นนักหมากล้อมระดับอาชีพ 9 ดั้ง ชาวเกาหลีใต้Choi CheolHan ตามการให้คะแนนอย่างเป็นทางการที่ส่งไปยังสมาคมของเกาหลีใต้ในเดือนพฤษภาคม ค.ศ. 2007 ชเวอยู่ในลำดับที่สามของนักเล่นมืออาชีพในเกาหลีใต้ ชเวชนะการแข่งขันครั้งแรกในเดือนสิงหาคม ค.ศ. 2005 ในรายการซองฮวนคัพ โดยสามารถเอาชนะนักเล่นหมากล้อมชาวเกาหลี ผู้มีนามว่า อี เซ-ดล

 ประวัติ 
ชเวกลายมาเป็นมืออาชีพเมื่อเขามีอายุได้ 12 ปี เขาเติบโตไปพร้อมๆกับการเรียนในสถาบันของคว็อน คับ-ยง ในโซล ในเวลานั้น ชเว ได้รับการขนานนามว่าเป็น อี เซ-ดล คนต่อไป

 รายการแข่งขัน 
อันดับ 9 ในจำนวนรวมทั้งหมดของรายการในเกาหลีใต้

รายการ  ปีที่ถือครอง ในปัจจุบัน 6  จีเอส คาลเท็กซ์คัพ ค.ศ. 2005  คีซ็อง ค.ศ. 2004  กุกซู ค.ศ. 2004, 2005  ชุนว็อน ค.ศ. 2003, 2004 ระดับนานาชาติ 2     อิงคัพ ค.ศ. 2009     จงหวนคัพ ค.ศ. 2005

รายการ  ปีที่แพ้ ในปัจจุบัน 7  จีเอส คาลเท็กซ์คัพ ค.ศ. 2006  คีซ็อง ค.ศ. 2005, 2007  กุกซู ค.ศ. 2006  เคบีเอสคัพ ค.ศ. 2006  แมกซิมคัพ ค.ศ. 2006  คิงออฟคิงส์ ค.ศ. 2005 หมดอายุ 1  เคทีคัพ ค.ศ. 2002 ระดับภาคพื้นทวีป 1   ไชน่า-โคเรีย เท็นเก็น ค.ศ. 2005 ระดับนานาชาติ 2       ฟุจิสึคัพ ค.ศ. 2005     อิงคัพ ค.ศ. 2005
# มวยสากลในเอเชียนเกมส์ 1954
กีฬามวยสากลสมัครเล่นได้เข้าแข่งขันในกีฬาเอเชียนเกมส์ 1954 เป็นครั้งที่ 2 ณ กรุงมะนิลา ประเทศฟิลิปปินส์

 สรุปเหรียญรางวัล 
ตารางสรุปเหรียญ
1  ฟิลิปปินส์ 51062  เกาหลีใต้ 12143  ญี่ปุ่น 11354  ศรีลังกา 01125  จีน 01016  สิงคโปร์ 01017  พม่า 0022 รวม  7  7  7  21
# บาสเกตบอลในเอเชียนเกมส์ 1954
กีฬาบาสเก็ตบอลเป็นกีฬาชนิดหนึ่งที่ได้รับการบรรจุไว้ในการแข่งขันกีฬาเอเชียนเกมส์ 1954 ณ กรุงมะนิลา ประเทศฟิลิปปินส์ ในระหว่างวันที่ 1-9 พฤษภาคม ค.ศ. 1954  (พ.ศ. 2497)

การแข่งขันในรอบแรก
กลุ่มเอ
ทีมแข่งชนะแพ้ ฟิลิปปินส์330 เกาหลีใต้321 สิงคโปร์312 กัมพูชา303
กลุ่มบี
ทีมแข่งชนะแพ้ สาธารณรัฐจีน330 ญี่ปุ่น321 อินเดีย312 ไทย303

รอบสุดท้าย
ทีมแข่งชนะแพ้ ฟิลิปปินส์330 สาธารณรัฐจีน321 ญี่ปุ่น312 เกาหลีใต้303

เรียงอันดับ
  ฟิลิปปินส์
  สาธารณรัฐจีน
  ญี่ปุ่น
  เกาหลีใต้
  สิงคโปร์
  อินเดีย
  กัมพูชา
  ไทย
อ้างอิง
Results